Blaze7451/Wiki-th-20250601 huggingface dataset:
สหวิริยาสตีลอินดัสตรี

บริษัท สหวิริยาสตีลอินดัสตรี จำกัด (มหาชน)  (SSI) (Sahaviriya Steel Industries Public Company Limited เป็นกลุ่มธุรกิจผลิตเหล็กแผ่นรีดร้อนชนิดม้วนรายแรกและรายใหญ่ที่สุดของประเทศไทย โดยมีกำลังการผลิตสูงสุดที่ 4 ล้านตันต่อปี และมีการลงทุนในธุรกิจได้แก่ ธุรกิจเหล็กรีดร้อน ธุรกิจเหล็กปลายน้ำ ธุรกิจโครงสร้างพื้นฐาน (ท่าเรือ) และ ธุรกิจเทคโนโลยีและวิศวกรรม

**ประวัติ**
บริษัทสหวิริยาสตีลอินดัสตรีจดทะเบียนเป็นบริษัทจำกัดเมื่อวันที่ 13 มีนาคม พ.ศ. 2533 และจดทะเบียนเป็นบริษัทมหาชนจำกัดเมื่อวันที่ 24 กุมภาพันธ์ พ.ศ. 2537

**ผลิตภัณฑ์และการผลิต **
โรงงานผลิตเหล็กแผ่นรีดร้อนของเอสเอสไอมีกำลังการผลิตเหล็กแผ่นรีดร้อนที่ 4 ล้านตันต่อปี ซึ่งเป็นกำลังการผลิตที่มากที่สุดในเอเชียตะวันออกเฉียงใต้ โดยใช้เทคโนโลยีการผลิตอันทันสมัยมุ่งผลิตเหล็กแผ่นรีดร้อนที่มีมาตรฐานสูง ผ่านการรับรองคุณภาพมาตรฐานสากลทั้งในประเทศและต่างประเทศ เพื่อตอบสนองความต้องการที่หลากหลายของกลุ่มลูกค้าในอุตสาหกรรมต่าง ๆ เช่น ยานยนต์ พลังงาน การขนส่ง และการก่อสร้าง ฯลฯ 
เอสเอสไอได้ลงทุนเพิ่มเติมในโครงการเหล็กแผ่นรีดร้อนชนิดม้วนประเภทล้างผิวและเคลือบน้ำมันด้วยกำลังการผลิตสูงสุด 1,000,000 ตันต่อปี ซึ่งมีที่ตั้งอยู่ในอาณาเขตเดียวกันกับโรงงานผลิตเหล็กแผ่นรีดร้อนชนิดม้วน ณ อำเภอบางสะพาน จังหวัดประจวบคีรีขันธ์

**การฟื้นฟูกิจการ**
เมื่อวันที่ 1 ตุลาคม พ.ศ. 2558 บริษัท สหวิริยาสตีลอินดัสตรี จำกัด (มหาชน) ได้ส่งหนังสือสารสนเทศมาที่ตลาดหลักทรัพย์แห่งประเทศไทย เพื่อแจ้งการผิดนัดชำระหนี้และการยื่นคำร้องขอฟื้นฟูกิจการต่อศาล เนื่องจาก SSI ต้องเป็นผู้รับผิดชอบหนี้แทนบริษัทลูกในฐานะผู้ค้ำประกัน มูลค่าราว 2.8 หมื่นล้านบาท ภายหลังจากที่ธนาคารเจ้าหนี้ 3 รายใหญ่เรียกให้ชำระหนี้ที่ค้างตามเงื่อนไขการกู้ยืม และพบว่าไม่สามารถที่จะชำระหนี้ได้จึงยื่นเรื่องต่อศาลล้มละลายเพื่อขอฟื้นฟูกิจการ โดยวันที่ 15 ธันวาคม 2559 ศาลล้มละลายกลางได้มีคำสั่งเห็นชอบด้วยแผนฟื้นฟูกิจการ ตลอดระยะเวลาที่ผ่านมาภายใต้กระบวนการฟื้นฟูกิจการ บริษัทฯ ในฐานะผู้บริหารแผน ได้ดำเนินการตามแผนฟื้นฟูกิจการอย่างต่อเนื่อง และต่อมา บริษัทฯ จึงได้ยื่นคำขอให้ศาลมีคำสั่งยกเลิกการฟื้นฟูกิจการ โดยเมื่อวันที่ 13 ธันวาคม 2566 ศาลได้พิจารณาคำร้องและมีคำสั่งให้ยกเลิกการฟื้นฟูกิจการของบริษัทฯ ตามมาตรา 90/70 แห่งพระราชบัญญัติล้มละลาย พ.ศ. 2483

**แหล่งข้อมูลอื่น**
 http://www.ssi-steel.com/

**อ้างอิง**
หมวดหมู่:บริษัทของไทย
หมวดหมู่:ธุรกิจวัสดุอุตสาหกรรมและเครื่องจักร
หมวดหมู่:บริษัทที่ก่อตั้งในปี พ.ศ. 2533
ชาวฮังการี

ชาวฮังการี (magyarok) หรือ ชาวม็อดยอร์ คือกลุ่มชาติพันธุ์ที่ส่วนใหญ่เกี่ยวข้องกับประเทศฮังการี ชาวม็อดยอร์มีด้วยกันราว 10 ล้านคนในประเทศฮังการี (ค.ศ. 2001)  ชาวฮังการีเป็นชาติพันธุ์หลักที่ตั้งถิ่นฐานอยู่ในราชอาณาจักรฮังการีที่รุ่งเรืองอยู่ในระยะหนึ่งพันปีที่ผ่านมา ดินแดนของอาณาจักรนี้ถูกแบ่งแยกออกไปตามสนธิสัญญาทรียานง (Treaty of Trianon) (ค.ศ. 1920) ซึ่งเป็นผลทำให้ชนฮังการีจำนวน 3,425,000 คนต้องแยกตัวจากดินแดนบ้านเกิด จำนวนประชากรฮังการีที่ตั้งถิ่นฐานนอกฮังการีในปัจจุบันรวมทั้ง: ในโรมาเนีย (1,440,000 คน), สโลวาเกีย (520,500 คน), เซอร์เบีย (293,000 คน), ยูเครน (156,000 คน), ออสเตรีย (40,583 คน), โครเอเชีย (16,500 คน), สาธารณรัฐเช็ก (14,600 คน) และสโลวีเนีย (10,000 คน) นอกจากนั้นก็ยังมีกลุ่มชนใหญ่ ๆ ที่สืบเชื้อสายมาจากชาวฮังการีที่ไปตั้งถิ่นฐานอยู่ในบริเวณอื่นในโลก เช่น 1,400,000 คนในสหรัฐอเมริกา แต่มีเพียงจำนวนเล็กน้อยที่ยังรักษาขนบประเพณีและภาษาพูดของฮังการีอยู่
กลุ่มชาวม็อดยอร์สามารถแบ่งออกไปเป็นกลุ่มย่อยได้อีกตามภาษาท้องถิ่นและลักษณะวัฒนธรรม เช่น กลุ่มเซแคย์ (Székelys), กลุ่มชางโก (Csángó), กลุ่มยาซ (Jász) และ กลุ่มปาโล็ตซ์ (Palóc)

**อ้างอิง**

**ดูเพิ่ม**
 ราชอาณาจักรฮังการี- ประวัติศาสตร์ฮังการี
หมวดหมู่:กลุ่มชาติพันธุ์ในยุโรป
ฮ
หมวดหมู่:กลุ่มชาติพันธุ์ในประเทศฮังการี
หมวดหมู่:กลุ่มชาติพันธุ์ในประเทศเซอร์เบีย
หมวดหมู่:กลุ่มชาติพันธุ์ในประเทศรัสเซีย
หมวดหมู่:กลุ่มชาติพันธุ์ในประเทศสโลวีเนีย
หมวดหมู่:กลุ่มชาติพันธุ์ในประเทศเช็กเกีย
หมวดหมู่:กลุ่มชาติพันธุ์ในประเทศออสเตรีย
หมวดหมู่:กลุ่มชาติพันธุ์ในประเทศโครเอเชีย
หมวดหมู่:กลุ่มชาติพันธุ์ในอังกฤษ
หมวดหมู่:กลุ่มชาติพันธุ์ในประเทศเยอรมนี
หมวดหมู่:ชาวฮังการี
ฅนมหากาฬถอนรากทรชน

== นักแสดง**
 มาร์ค วอห์ลเบิร์ก เป็น แม็กซ์ เพย์น- คริส ลูดาคริส บริดเจส  เป็น จิม บราวูร่า- โอลก้า คูรีเลนโก้  เป็น นาตาชา- มิล่า คูนิส เป็น โมนา แซ็ก- โบ บริดเจส  เป็น บีบี เฮนสลี่ย์- อเมารี โนแลสโก เป็น แจ๊ค ลูพิโน่- คริส โอดอนเนลล์  เป็น เจสัน คอลวิน

**อ้างอิง**

**ดูเพิ่ม**
  ข้อมูลภาพยนตรืเรื่อง แม็กซื เพยน์ ในเว็บไซต์หนังดี-  เว็บไซต์ทางการ date=2008-12-17 - Max Payne-  สยามโซน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ที่ถ่ายทำในประเทศแคนาดา
ฌาต็องแด

"ฌาต็องแด" (J'attendais หมายถึง "ฉันรอคอย") เป็นซิงเกิลของเซลีน ดิออนจากอัลบั้ม ลายวาปารี (Live à Paris) ออกจำหน่ายในวันที่ 30 มิถุนายน พ.ศ. 2540 ในประเทศฝรั่งเศสและเบลเยี่ยม
"ฌาต็องแด" เป็นผลงานการประพันธ์ของฌ็อง-ฌัก กอลด์มาน เดิมเพลงนี้เป็นเพลงหนึ่งในอัลบั้ม เดอ ของเซลีน ซึ่งออกจำหน่ายเมื่อปี พ.ศ. 2538

มิวสิกวิดีโอเพลงนี้เป็นวิดีโอการแสดงสดของเซลีนที่โรงละครเซนิตในกรุงปารีส ซึ่งได้บรรจุไว้ในดีวีดีคอนเสิร์ตลายวาปารี 
ซิงเกิลนี้ขึ้นอันดับสูงสุดที่ 46 ในฝรั่งเศส และอันดับที่ 22 ในชาร์ตเบลเยี่ยมวอลโลเนีย เพลงนี้ฉบับสตูดิโอได้บรรจุไว้ในอัลบั้ม เดอ 
โซนี่ มิวสิก ออกจำหน่ายเพลง "เฌอแซปา" ฉบับร้องสดในเนเธอร์แลนด์ ในเวลาเดียวกันกับที่ประชาสัมพันธ์ซิงเกิลนี้ โดยบรรจุเพลง "ฌาต็องแด" ในด้าน-บี

**รูปแบบและรายชื่อเพลง**
ซีดีซิงเกิล 2 เพลง (ฝรั่งเศส)
#"ฌาต็องแด" (สด) – 4:58
#"ฌาต็องแด" – 4:24

**ชาร์ต**

**การวางจำหน่าย**

**อ้างอิง**
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2540
หมวดหมู่:เพลงภาษาฝรั่งเศส
แคว้นลอมบาร์เดีย

ทิวทัศน์ของแคว้นลอมบาร์เดีย
ลอมบาร์เดีย (Lombardia), ลุมบาร์ดีอา (ลุมบาร์ตตะวันตก: Lombardia) หรือ ลอมบาร์ดี (Lombardy) เป็นแคว้นหนึ่งในยี่สิบแคว้นของประเทศอิตาลี มีเมืองหลักคือมิลาน (มีลาโน) ประชากร 1 ใน 6 ของอิตาลีอาศัยอยู่ในแคว้นนี้ และผลิตภัณฑ์มวลรวมภายในประเทศ 1 ใน 5 ของอิตาลีผลิตขึ้นในแคว้นนี้ ลอมบาร์เดียใช้ภาษาอิตาลีเป็นภาษาราชการ ถึงแม้ว่าจะมีภาษาท้องถิ่นอันเก่าแก่ต่าง ๆ มากมาย (ภาษาลุมบาร์ตตะวันออกและลุมบาร์ตตะวันตก) และยังมีผู้พูดภาษาเอมีเลียในจังหวัดมันโตวา, ปาวีอา และเครโมนา จุดหมายปลายทางสำคัญที่นักท่องเที่ยวนิยมประกอบด้วยเมืองทางประวัติศาสตร์ เช่น มิลาน, เบรชชา, มันโตวา, ปาวีอา, เครโมนา, แบร์กาโม และมีทะเลสาบการ์ดา, โคโม, มัจโจเร และอีเซโอ

**การแบ่งเขตการปกครอง**
แคว้นลอมบาร์เดียแบ่งเขตการปกครองออกเป็น 12 จังหวัด
350px

**แหล่งมรดกโลก**
ไฟล์:Santa Maria delle Grazie Milano.jpg|thumb|วัดซานตามารีอาเดลเลกราซีเอในมิลาน- วัดซานตามารีอาเดลเลกราซีเอ วัดที่มีจิตรกรรมฝาผนัง อาหารค่ำมื้อสุดท้าย ที่วาดโดยเลโอนาร์โด ดา วินชี และคอนแวนต์ในคณะดอมินิกัน- หมู่บ้านเครสปีดัดดา- ภาพเขียนบนหินที่วัลคาโมนรคา- ภูเขาศักดิ์สิทธิ์แห่งปีเยมอนเตและลอมบาร์เดีย- เมืองมันโตวาและซับบีโยนีตา

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของแคว้นลอมบาร์เดีย 

ล
คอลเดอะแมน

"คอลเดอะแมน" (Call the Man) คือซิงเกิลที่ 5 และเป็นซิงเกิลทางการค้าซิงเกิลสุดท้ายของเซลีน ดิออนจากอัลบั้ม ฟอลลิงอินทูยู ออกจำหน่ายเมื่อวันที่ 23 มิถุนายน พ.ศ. 2540 ในภูมิภาคนอกอเมริกาเหนือ
"คอลเดอะแมน" เป็นผลงานการประพันธ์ของแอนดี ฮิลล์และ Peter Sinfield ผู้ประพันธ์เพลง "ธิงค์ทไวซ์" และอำนวยการสร้างโดย Jim Steinman ซึ่งเคยอำนวยการผลิตให้เธอในเพลง "อิตส์ออลคัมมิงแบ็กทูมีนาว" มาแล้ว
มิวสิกวิดีโออำนวยการผลิตโดย Greg Masuak ในปี พ.ศ. 2538 โดยนำมิวสิกวิดีโอเพลง "เชอเซปา" และ "เน็กซ์เพลนเอาต์" มาผสมผสานกัน
ซิงเกิลนี้ออกจำหน่ายระหว่างการออกคอนเสิร์ตทัวร์ฟอลลิงอินทูยูที่ยุโรปครั้งที่ 2 ขึ้นอันดับสูงสุดที่ 8 ในไอร์แลนด์ และอันดับที่ 11 ในสหราชอาณาจักร
ในวันที่ 17 เมษายน พ.ศ. 2540 เซลีนขับร้องเพลง "คอลเดอะแมน" กับคณะประสานเสียงกอสเปล 30 คนระหว่างพิธีการประกาศรางวัลเวิลด์ มิวสิก อวอร์ดส ในคืนนั้นเธอได้รับรางวัล 3 รางวัลได้แก่ ศิลปินหญิงชาวแคนาดาที่มียอดขายสูงสุด (Best-selling Canadian Female Singer), ศิลปินที่มียอดขายสูงสุด (Best-selling Artist) และ ศิลปินป๊อปที่มียอดขายสูงสุด () Best-selling Pop Artist) ภายหลังยอดขายของเธอหลังปี พ.ศ. 2539 มีมากกว่า 25 ล้านชุด ซึ่งนับเป็นปีที่ 2 ที่เธอมียอดจำหน่ายอัลบั้มมากกว่า 20 ล้านชุดทั่วโลก
ในปี พ.ศ. 2551 เพลง "คอลเดอะแมน" ได้บรรจุไว้ในอัลบั้มรวมเพลงฮิต มายเลิฟ: อัลติเมตเอสเซนเชียลคอลเลกชัน ฉบับยุโรป

**รูปแบบและรายชื่อเพลง**
ซีดีซิงเกิลยุโรป
# "Call the Man" (radio edit) – 4:22
# "Medley Starmania" (live) – 6:33
แม็กซีซิงเกิลยุโรปและสหราชอาณาจักร
# "Call the Man" (radio edit) – 4:22
# "Medley Starmania" (live) – 6:33
# "If We Could Start Over" – 4:22
# "Refuse to Dance" – 4:21
แม็กซีซิงเกิลยุโรปและสหราชอาณาจักร ชุดที่ 2
# "Call the Man" (album version) – 6:08
# "Little Bit of Love" – 4:27
# "Did You Give Enough Love" – 4:20
# "Because You Loved Me" (live) – 5:08
แม็กซีซิงเกิลเทปสหราชอาณาจักร
# "Call the Man" (radio edit) – 4:22
# "Medley Starmania" (live) – 6:33
# "Because You Loved Me" (live) – 5:08

**ฉบับอย่างเป็นทางการ**
# "Call the Man" (radio edit) – 4:22
# "Call the Man" (album version) – 6:08

**ชาร์ต**

**อ้างอิง**
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2540
หมวดหมู่:เพลงภาษาอังกฤษ
ราชอาณาจักรฮังการี

ราชอาณาจักรฮังการี หรือเรียกสั้นๆ ว่า ฮังการี (Magyar Királyság; Regnum Hungaria) มีชื่อเต็มว่า “ดินแดนแห่งมงกุฎนักบุญอิชต์วาน” (A magyar Szent Korona országai) เริ่มก่อตั้งราชอาณาจักรขึ้นราว ค.ศ. 1000 เมื่อราชรัฐฮังการีที่ก่อตั้งในปี ค.ศ. 896 ได้รับฐานะเป็น “ราชอาณาจักร”  โครงสร้างของการปกครองเปลี่ยนแปลงจากระบอบสมบูรณาญาสิทธิราชย์ไปเป็นระบอบสาธารณรัฐเป็นระยะเวลาอันสั้นใน ค.ศ. 1918 และอีกครั้งหนึ่งใน ค.ศ. 1946 ซึ่งเป็นการสิ้นสุดของการเป็นราชอาณาจักรและเปลี่ยนไปเป็นสาธารณรัฐฮังการี ในประวัติศาสตร์ส่วนใหญ่ราชอาณาจักรฮังการีถือว่าเป็นรัฐหนึ่งของยุโรปกลางที่นอกจากตัวราชอาณาจักรแล้วก็ยังรวมทรานซิลเวเนีย โครเอเชีย-สโลวีเนีย และดินแดนที่เรียกว่าพรมแดนทหาร (Military Frontier)

**ชื่อ**

**ต้นกำเนิด**

**เมืองหลวง**

**ยุคกลาง**

**ยุคกลางตอนต้น**

**จักรวรรดิมองโกล**

**ยุคกลางตอนปลาย**

**ศตวรรษที่ 16-19**

**ศตวรรษที่ 20**

**ออสเตรีย-ฮังการี**

**ค.ศ. 1920–1946**

**ดูเพิ่ม**
 ชาวแม็กยาร์- ประวัติศาสตร์ฮังการี

**อ้างอิง**

**หนังสืออ่านเพิ่มเติม**
 Frucht, Richard. Encyclopedia of Eastern Europe: From the Congress of Vienna to the Fall of Communism (2000)  online edition- Hoensch, Jörg K., and Kim Traynor. A History of Modern Hungary, 1867–1994 (1996)  online edition- Hanak, Peter et al. A History of Hungary (1994)- Kontler, Laszlo. A History of Hungary (2006)  excerpt and text search- Molnár, Miklós, and Anna Magyar. A Concise History of Hungary (2001)  excerpt and text search- Palffy, Geza. The Kingdom of Hungary and the Habsburg Monarchy in the Sixteenth Century (East European Monographs, distributed by Columbia University Press, 2010) 406 pages; Covers the period after the battle of Mohacs in 1526 when the Kingdom of Hungary was partitioned in three, with one segment going to the Habsburgs.

**แหล่งข้อมูลอื่น**

หมวดหมู่:รัฐสิ้นสภาพในประเทศฮังการี
ฮังการี
หมวดหมู่:รัฐและดินแดนที่ก่อตั้งในคริสต์ศตวรรษที่ 11
ฮ
ฮ
หมวดหมู่:ก่อตั้งในปี พ.ศ. 1543
หมวดหมู่:สิ้นสุดในปี พ.ศ. 2489
ฮ
การก่อการกำเริบโดยประชาชน

การก่อการการกำเริบโดยประชาชน (People's uprising) เป็นคำศัพท์ทางการเมืองที่หมายถึง การลุกขึ้นต่อต้านอำนาจผู้ปกครองหรือภาครัฐอันกระทำโดยประชาชนที่พร้อมใจกันในประเทศใดประเทศหนึ่ง เป็นการต่อต้านในประเด็นที่ต่างกันออกไป เช่น การต่อต้านการสืบทอดอำนาจ การต่อต้านระบอบอำนาจนิยมแบบเบ็ดเสร็จ หรือการต้องการการเปลี่ยนแปลงการปกครอง เป็นต้น
ในบางครั้ง การก่อการการกำเริบโดยประชาชนอาจจะพัฒนาไปสู่การเป็นกระบวนการทางการเมืองที่เป็นรูปเป็นร่างเป็นระบบที่มั่นคงขึ้นต่อไปได้ เช่น พรรคบอลเซวิคที่เกิดขึ้นหลังการกำเริบรัสเซีย เป็นต้น
ตัวอย่างของการก่อการกำเริบโดยประชาชน เช่น การกำเริบฝรั่งเศส ระหว่าง ค.ศ. 1789 − ค.ศ. 1799, เหตุการณ์จลาจลที่เมืองกวางจู, การก่อการกำเริบ 8888, การประท้วงต่อต้านรัฐบาลในพม่า พ.ศ. 2550
ในทางการเมืองไทย ปรากฏการณ์การก่อการกำเริบโดยประชาชนที่ปรากฏเด่นชัดได้แก่ การประท้วงการเลือกตั้งสกปรก พ.ศ. 2500, เหตุการณ์ 14 ตุลา และเหตุการณ์พฤษภาทมิฬ

**อ้างอิง**
  People Power Revolution : การกำเริบประชาชน date=2008-12-02 

**ดูเพิ่ม**
 ปฏิวัติ- กบฏ
หมวดหมู่:คำศัพท์การเมือง
หมวดหมู่:การประท้วง
หมวดหมู่:การปฏิวัติ
พระแม่มารีในกรอบกลม (มีเกลันเจโล)

พระแม่มารีในกรอบกลม (Doni Tondo หรือ Doni Madonna) เป็นจิตรกรรมสีน้ำมันบนแผงไม้ที่เขียนโดยไมเคิล แอนเจโล จิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในอิตาลี  

ภาพ “พระแม่มารีในกรอบกลม” เขียนราวปี ค.ศ. 1503 เป็นหนึ่งในสี่จิตรกรรมแผงเท่านั้นที่ไมเคิล แอนเจโลเขียน และเป็นเพียงงานชิ้นเดียวในสี่ชิ้นที่ยังคงมีอยู่และยังอยู่ในกรอบเดิมที่ออกแบบโดยไมเคิล แอนเจโลเอง ภาพนี้อาจจะจ้างโดยอักโนโล โดนิช่างทอผ้าผู้มั่งคั่งในโอกาสวันที่สมรสกับมัดดาเลนา สตรอซซิจากตระกูลสตรอซซิตระกูลผู้มีอิทธิพลของฟลอเรนซ์ ภาพเขียนเป็นแบบ “ศิลปะทรงกลม”  ซึ่งมักเป็นเป็นสัญลักษณ์ที่เกี่ยวข้องกับการแต่งงานในสมัยเรอเนซองส์
งานชิ้นนี้เขียนขึ้นหลังจากการเขียนปิเอต้าแต่ก่อนที่จะเขียนภาพบนเพดานในชาเปลซิสติน เป็นภาพที่ได้รับอิทธิพลจากงานเขียนภาพ “พระแม่มารีและพระบุตรกับนักบุญแอนน์” โดยเลโอนาร์โด ดา วินชี และงานเขียนของลูคา ซินยอเรลลิ และ ประติมากรรมคาเมโอในพาลัซโซเมดิชิ ภาพ “พระแม่มารีในกรอบกลม” เป็นภาพของพระแม่มารี โจเซฟ และพระทารกเยซู และนักบุญจอห์นแบ็พทิสต์

**อ้างอิง**


**ดูเพิ่ม**
ไมเคิล แอนเจโล
*พระแม่มารีและพระบุตร

หมวดหมู่:จิตรกรรมในคริสต์ทศวรรษ 1500
หมวดหมู่:มีเกลันเจโล
หมวดหมู่:ศิลปะเกี่ยวกับแม่พระและพระกุมาร
หมวดหมู่:จิตรกรรมสมัยฟื้นฟูศิลปวิทยา
ออร์ซันมีเกเล

โบสถ์ออร์ซันมีเกเล (Chiesa di Orsanmichele) เป็นโบสถ์โรมันคาทอลิกตั้งอยู่ที่เมืองฟลอเรนซ์ในประเทศอิตาลี ชื่อโบสถ์แปลว่า “สวนครัวของนักบุญมีคาแอล” เป็นโบสถ์ที่สร้างบนที่ที่เคยเป็นสวนครัว (kitchen garden) ของอารามซันมีเกลซึ่งปัจจุบันถูกยุบไปแล้ว
เดิมสร้างขึ้นเพื่อเป็นตลาดค้าธัญญพืช ในปี ค.ศ. 1337 โดยฟรานเชสโค ตาเลนติ, เนริ ดิ ฟิโอราวานเต และ เบนชิ ดิ ชิโอเน ระหว่างปี ค.ศ. 1380 ถึงปี ค.ศ. 1404 ก็เปลี่ยนไปเป็นโบสถ์ที่เป็นชาเปลของสมาคมพ่อค้าหัตกรรมและการค้า ชั้นล่างของสิ่งก่อสร้างเป็นซุ้มโค้งจากคริสต์ศตวรรษที่ 13 ที่มีลักษณะเป็นระเบียง (loggia) ที่เดิมใช้สำหรับการค้าขาย ชั้นสองเป็นสำนักงาน และชั้นสามเป็นที่เก็บตุนข้าวในโอกาสที่เกิดความอดอยากหรือถูกล้อม ในปลายคริสต์ศตวรรษที่ 14 สมาคมพ่อค้าก็ได้รับคำสั่งจากเมืองให้สร้างประติมากรรมของนักบุญองค์อุปถัมภ์เพื่อประดับด้านหน้าของโบสถ์ ประติมากรรมที่เห็นในปัจจุบันเป็นงานก็อปปีจากของเดิม

**อ้างอิง**


**ดูเพิ่ม **
 คริสต์ศาสนสถาน- แผนผังมหาวิหาร

**แหล่งข้อมูลอื่น **
หมวดหมู่:โบสถ์คริสต์ในประเทศอิตาลี
ลูคา เดลลา รอบเบีย

ลูคา เดลลา รอบเบีย (Luca della Robbia) (ค.ศ. 1400 - ค.ศ. 1482) เป็นประติมากรยุคฟื้นฟูศิลปวิทยาของคริสต์ศตวรรษที่ 15 ผู้มีความเชี่ยวชาญทางสร้างงานเซรามิคเคลือบ (Ceramic glaze)
ลูคาสร้างงานเซรามิคเคลือบที่มีความทนแดดทนฝนที่เหมาะแก่การตกแต่งภายนอกตัวอาคาร งานของลูคามีชื่อว่าเป็นงานที่มีเสน่ห์ที่ไม่ใช่งานที่พยายามแสดงนาฏกรรมเช่นงานของศิลปินอื่นร่วมสมัย งานชิ้นสำคัญสองชิ้นที่สร้างคือ “การประสูติของพระเยซู” ที่สร้างราวปี ค.ศ. 1460 และ “พระแม่มารีและพระบุตร” ที่สร้างราวปี ค.ศ. 1475 ลูคาเป็นสมาชิกของตระกูลที่มีชื่อเสียงในงานด้านนี้ที่รวมทั้งอันเดรอา เดลลา รอบเบีย และ จิโอวานนิ เดลลา รอบเบีย 
ลูคาได้รับคำสรรเสริญโดยลีออน บาตติสตา อัลเบอร์ติว่ามีความสามารถที่เทียบได้กับประติมากรโดนาเทลโล และ ลอเร็นโซ กิเบอร์ติ, สถาปนิกฟีลิปโป บรูเนลเลสกี และจิตรกร มาซาชิโอ การเปรียบเทียบลูคากับศิลปินระดับหนึ่งเช่นนี้เป็นการทำให้ทราบถึงฝีมือของผลงานด้านอื่นของลูคาด้วยที่รวมทั้งงานหินอ่อนและสัมริด

**ประวัติ**
ประวัติเกี่ยวกับลูคาในวัยเด็ก การศึกษา การฝึกหัด และงานประติมากรรมในระยะแรกไม่มีรายละเอียดให้ทราบกัน และงานหลายชิ้นก็ไม่สามารถบอกได้ว่าสร้างขึ้นเมื่อใด 
สัญญาสั่งงานแรกที่ปรากฏคือสัญญาสำหรับงาน “ระเบียงคานตอเรีย” (ระเบียงนักดนตรี; ค.ศ. 1431-ค.ศ. 1438) สำหรับมหาวิหารฟลอเรนซ์แสดงให้เห็นว่าลูคาต้องเป็นศิลปินผู้มีฝีมือพอสมควรก่อนที่จะมาเป็นสมาชิกของสมาคมช่างสลักในปี ค.ศ. 1432 “ระเบียงคานตอเรีย” เป็นภาพเด็กร้องเพลงและเต้นรำเพื่อสรรเสริญพระเจ้าจากเพลงสดุดี 150 ร่างของเด็กเป็นร่างที่เต็มไปด้วยชีวิตจิตใจและรายละเอียด ระเบียงประกอบด้วยแผงภาพสิบแผง
ในช่วงยี่สิบปีต่อมาลูคาก็สร้างงานสำคัญๆ ทั้งที่ทำด้วยหินอ่อนและสัมริด ที่รวมทั้งชุดภาพนูนบนหินอ่อนที่สลักในปี ค.ศ. 1437 สำหรับหอระฆังของมหาวิหารฟลอเรนซ์, งานหินอ่อนและงานเซรามิคเคลือบแท่นบูชา (ค.ศ. 1443) ที่ปัจจุบันอยู่ที่วัดซานตามาเรียที่เพเรโทรา, เทวดาสัมริดสำหรับตกแต่ง “ระเบียงคานตอเรีย” และงานชิ้นใหญ่ร่วมกับมิเกลอโซ มิเกลอซิในการสร้างประตูสัมริดสำหรับห้องเก็บสมบัติของมหาวิหารที่มาสร้างเสร็จในปี ค.ศ. 1469 งานชิ้นนี้มีเพียงตัวแบบไม่กี่ตัวบนบานประตูที่วางองค์ประกอบอย่างง่ายๆ ที่ตรงกับข้ามกับประตูที่เต็มไปด้วยรายละเอียดของประตูหอศีลจุ่มโดยลอเร็นโซ กิเบอร์ติ
ลูคาทำงานเซรามิคเคลือบสองชิ้นให้แก่มหาวิหาร “การคืนชีพของพระเยซู” ในปี ค.ศ. 1445 และ “อัสสัมชัญของพระเยซู” ในปี ค.ศ. 1446 

**อ้างอิง**

**ดูเพิ่ม**
 งานเซรามิค - ยุคฟื้นฟูศิลปวิทยาอิตาลี

**แหล่งข้อมูลอื่น**
หมวดหมู่:ประติมากรชาวอิตาลี
หมวดหมู่:ประติมากรสมัยฟื้นฟูศิลปวิทยา
หมวดหมู่:บุคคลจากฟลอเรนซ์
มาร์ซีลีโอ ฟีชีโน

มาร์ซิลิโอ ฟิชีโน (Marsilio Ficino) (19 ตุลาคม ค.ศ. 1433 - 1 ตุลาคม ค.ศ. 1499) เป็นนักปรัชญายุคฟื้นฟูศิลปวิทยาคนสำคัญชาวอิตาลี ฟิชีโนเป็นนักปรัชญาผู้มีอิทธิพลของลัทธิมนุษยนิยมของยุคฟื้นฟูศิลปวิทยาตอนต้นของอิตาลี นอกจากจะเป็นนักปรัชญาแล้วฟิชีโนก็ยังเป็นนักโหราศาสตร์ และเป็นผู้ฟื้นฟูปรัชญาเพลโตใหม่ (Neoplatonism) และเป็นคนแรกที่แปลงานเขียนทั้งหมดของเพลโตเป็นภาษาละติน สถาบันฟลอเรนทีนที่ก่อตั้งขึ้นเพื่อเป็นการฟื้นฟูปรัชญาของเพลโตเป็นสถาบันที่มีอิทธิพลต่อการวิวัฒนาการของยุคฟื้นฟูศิลปวิทยาในอิตาลีและปรัชญาของยุโรป
Delle divine lettere del gran Marsilio Ficino, 1563

**อ้างอิง**
Marsilio Ficino, Three Books on Life, translated by Carol V. Kaske and John R. Clark, Tempe AZ: The Renaissance Society of America, 2002. 
หมวดหมู่:บุคคลที่เกิดในปี พ.ศ. 1976
หมวดหมู่:นักปรัชญาชาวอิตาลี
หมวดหมู่:บุคคลในคริสต์ศตวรรษที่ 15
หมวดหมู่:บุคคลจากฟลอเรนซ์
เมโลดี้ ออฟ ไลฟ์

เมโลดี้ ออฟ ไลฟ์ เป็นเทศกาลดนตรีที่จัดโดยบริษัท เซ็นทรัลพัฒนา จำกัด (มหาชน) จัดที่ศูนย์การค้าเซ็นทรัลเวิลด์ ตั้งแต่ปี พ.ศ. 2549 จนถึงปัจจุบัน (งดจัดในปี พ.ศ. 2555)

**รูปแบบ**
เมโลดี้ ออฟ ไลฟ์ เป็นเทศกาลดนตรีที่จะนำวงดนตรีนอกกระแสหลักที่ได้รับความนิยมมาแสดงคอนเสิร์ต โดยในปีแรกจัดแสดงเฉพาะที่ลานเซ็นทรัลเวิลด์สแควร์ในช่วงปลายปี แต่ในปีต่อๆ มา ได้เพิ่มลานโซนฟอรัมอีกหนึ่งแห่ง และย้ายช่วงเวลาจัดมาเป็นช่วงกลางปี นอกจากนี้ในเทศกาล ยังมีโซนสำหรับพบปะศิลปินอย่างใกล้ชิด และโซนจำหน่ายของที่ระลึก ของสะสมของศิลปินที่เข้าร่วมงาน
ในปี พ.ศ. 2557 งานได้กลับมาจัดในช่วงปลายปีเช่นเดียวกับครั้งแรก โดยผนวกกิจกรรมการฉายภาพยนตร์สั้น และงานตลาดนัดเปิดท้ายโดยนิตยสารชีส เข้าไว้ในงาน สำหรับเวทีการแสดงแบ่งออกเป็น 3 เวที ได้แก่ ลานโซนอีเดน ลานโซนเซ็นทรัลคอร์ด และลานเซ็นทรัลเวิลด์สแควร์

**ดูเพิ่ม**
 เซ็นทรัลเวิลด์

**แหล่งข้อมูลอื่น**
  เฟสบุ๊คของเทศกาล
หมวดหมู่:เทศกาลดนตรีในประเทศไทย
หมวดหมู่:เทศกาลดนตรีที่ก่อตั้งขึ้นในปี พ.ศ. 2549
อันเดรอา กริตติ

หลุมฝังศพของเขาในเมืองเวนิส 
อันเดรอา กริตติ(Andrea Gritti) (ค.ศ. 1455 - ค.ศ. 1538) เป็นดยุกแห่งเวนิสประมุขของสาธารณรัฐเวนิส ระหว่างปี ค.ศ. 1523 จนกระทั่งเสียชีวิตในปี ค.ศ. 1538
อันเดรอา กริตติเกิดเมื่อปี ค.ศ. 1455 ที่บาร์โดลิโนไม่ไกลจากเวโรนาในประเทศอิตาลีปัจจุบัน กริตติใช้เวลาส่วนใหญ่ในสมัยต้นในคอนสแตนติโนเปิลดูแลผลประโยชน์ให้แก่เวนิส ในปี ค.ศ. 1499 กริตติก็ถูกจำคุกในข้อหาเป็นสายลับแต่รอดจากการถูกประหารชีวิตเพราะความที่เป็นมิตรกับวิเซียร์ (vizier) และถูกปล่อยตัวอีกหลายปีต่อมา
เมื่อต้นคริสต์ศตวรรษที่ 16 เวนิสก็เสียดินแดนเกือบทั้งหมดที่มีบนแผ่นดินอิตาลี กริตติมีบทบาทสำคัญในเหตุการณ์ที่เกี่ยวข้องกับการเสียดินแดน ในปี ค.ศ. 1509 หลังจากการพ่ายแพ้ในยุทธการอักนาเดลโลกริตติก็ได้รับแต่งตั้งให้เป็นแม่ทัพของกองทัพเวนิสในเตรวิโซ และสามารถยึดปาดัวคืนมาได้ และสามารถต่อต้านสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ ในปี ค.ศ. 1510 หลังจากการเสียชีวิตของนิโคโล ดิ พิติกลิอาโนกริตติก็เป็นผู้บังคับบัญชากองทัพเวนิสทั้งหมดแต่ถูกบังคับให้ถอยโดยกองทัพที่รุกเข้ามาของฝรั่งเศส 
กริตติได้รับเลือกให้เป็นดยุกแห่งเวนิสในปี ค.ศ. 1523 และได้ลงนามในสนธิสัญญากับสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ซึ่งเป็นการยุติความเกี่ยวข้องของเวนิสในสงครามอิตาลี กริตติพยายามรักษาความเป็นกลางของเวนิสระหว่างความขัดแย้งระหว่างจักรพรรดิคาร์ลและพระเจ้าฟรองซัวส์แห่งฝรั่งเศส และพยายามหันความสนใจของทั้งสองพระองค์ไปยังการหยุดยั้งการขยายตัวของจักรวรรดิออตโตมันในฮังการี แต่กริตติก็ไม่สามารถหยุดยั้งสุลต่านสุลัยมานแห่งจักรวรรดิออตโตมันจากการโจมตีคอร์ฟูในปี ค.ศ. 1537ได้ ซึ่งทำให้เวนิสต้องเข้าสงครามกับจักรวรรดิออตโตมัน

**อ้างอิง**

**ดูเพิ่ม**
 ดยุกแห่งเวนิส - สาธารณรัฐเวนิส 

หมวดหมู่:บุคคลที่เกิดในปี พ.ศ. 1998
หมวดหมู่:ดยุกแห่งเวนิส
หมวดหมู่:บุคคลจากแคว้นเวเนโต
แฮร์รี่ พอตเตอร์กับเจ้าชายเลือดผสม (วิดีโอเกม)

แฮร์รี่ พอตเตอร์กับเจ้าชายเลือดผสม (Harry Potter and the Half-Blood Prince) คือวิดีโอเกมที่พัฒนาโดย EA's Bright Light Studio และผลิตโดย อิเลคโทรนิค อาร์ต วางจำหน่ายวันที่ 30 มิถุนายน พ.ศ. 2552 ก่อนภาพยนตร์ แฮร์รี่ พอตเตอร์กับเจ้าชายเลือดผสม จะฉายในวันที่ 16 กรกฎาคม พ.ศ. 2552โดยตัวเกมวางหน่ายลงบนเครื่องต่างๆได้แก่ แมคโอเอสเท็น, ไมโครซอฟท์ วินโดวส์, นินเทนโดดีเอส, เพลย์สเตชัน 2, เพลย์สเตชัน 3, เพลย์สเตชันพอร์เทเบิล, วี, เอกซ์บอกซ์ 360 และ โทรศัพท์มือถือ

**รูปแบบเกม**

**เนื้อเรื่อง**

**ตัวละคร**
 Adam Sopp - เสียงของ แฮร์รี่ พอตเตอร์ (คล้าย แดเนียล แรดคลิฟฟ์) - รูเพิร์ต กรินท์ - รอน วีสลีย์- Rachel Sternberg - เสียงของ เฮอร์ไมโอนี่ เกรนเจอร์ (คล้าย เอ็มม่า วัตสัน)- บอนนี่ ไรท์ - จินนี่ วีสลีย์- ทอม เฟลตัน - เดรโก มัลฟอย- Christopher Birch - อัลบัส ดัมเบิลดอร์ (คล้าย ไมเคิล แกมบอน)- James Faulkner - เซเวอรัส สเนป (คล้าย อลัน ริคแมน)- Eve Karpf - มิเนอร์ว่า มักกอนนากัล (คล้าย แม็กกี้ สมิธ)- Jonathan Kydd - รูเบอัส แฮกริด (คล้าย ร็อบบี้ โคลเทรน)- Michael Percival - ฮอเรซ ซลักฮอร์น (คล้าย Jim Broadbent)- Warwick Davis - ฟิเลียส ฟลิตวิก- Beth Chalmers - เบลลาทริกซ์ เลสแตรงจ์ (คล้าย เฮเลน่า บอนแฮม คาร์เตอร์)- จอร์จิน่า ลีโอดาส - แคตี้ เบลล์- Jessie Cave - Lavender Brown- Evanna Lynch - ลูน่า เลิฟกู๊ด- David Coker - นิคหัวเกือบขาด (คล้าย John Cleese) - Allan Corduner - Argus Filch (คล้าย David Bradley)- Josh Herdman - Gregory Goyle- Jamie Waylett - Vincent Crabbe- Dave Legeno - Fenrir Greyback- Jonathon Hansler - ผู้เสพความตาย ชาย- Alfred Enoch - ดีน โทมัส- Freddie Stroma - คอร์แม็ก แม็คล้ากเก้น- เคธี่ เหลียง - โช แชง

**ทีมพัฒนา**
 โปรดิวเซอร์ - Justin Manning- Executive Producer - Jonathan Bunney- ผู้ออกแบบ - Chris Roberts- ผู้แต่งเพลง - James Hannigan

**อ้างอิง**

**แหล่งข้อมูลอื่น**
  เว็บไซค์หลักอย่างเป็นทางการ date=2002-11-22 
หมวดหมู่:แฮร์รี่ พอตเตอร์
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่มีฉากในสหราชอาณาจักร
หมวดหมู่:เกมจากค่ายอิเล็กทรอนิก อาตส์
เกาะโรบเบิน

เกาะโรบเบิน (Robben Island; Robbeneiland) หรือเกาะแมวน้ำ (Seal Island) เป็นเกาะแห่งหนึ่งในอ่าวเทเบิล ห่างจากชายฝั่งเคปทาวน์ในประเทศแอฟริกาใต้ไปประมาณ 7 กิโลเมตร ชื่อเกาะเป็นคำในภาษาดัตช์ซึ่งหมายถึง เกาะแมวน้ำ เกาะนี้มีรูปร่างคล้ายรูปไข่ ความยาวจากเหนือจรดใต้ราว 3.3 กิโลเมตร ความกว้าง 1.9 กิโลเมตร มีพื้นที่รวมประมาณ 5.07 ตารางกิโลเมตร เกาะค่อนข้างเป็นที่ราบและอยู่สูงกว่าระดับน้ำทะเลเล็กน้อย ประกอบด้วยหินแปร Precambrian ในกลุ่ม Malmesbury Group 
เกาะแห่งนี้มีความสำคัญเนื่องจากเป็นสถานที่คุมขังอดีตประธานาธิบดีแอฟริกาใต้ และเจ้าของรางวัลโนเบลสาขาสันติภาพ คือ เนลสัน แมนเดลา และเป็นที่คุมขังอดีตประธานาธิบดีแอฟริกาใต้ กคาลิมา มุตลาอึนแท (Kgalema Motlanthe) รวมไปถึงนักโทษการเมืองที่มีชื่อเสียงอีกมากมาย ซึ่งถูกคุมขังอยู่ที่นี่นับสิบปีในระหว่างยุคแห่งการแบ่งแยกสีผิวในประเทศ

**อ้างอิง**

**แหล่งข้อมูลอื่น**
  เส้นเวลา date=2011-10-08 -  UWC Mayibuye Robben Island Archives date=2012-02-29 -  สารคดีว่าด้วยการแบ่งแยกสีผิวในแอฟริกาใต้กับเกาะโรบเบินfix-attempted=yes -  พิพิธภัณฑ์เกาะโรบเบิน date=2011-10-04 
หมวดหมู่:แหล่งมรดกโลกในประเทศแอฟริกาใต้
หมวดหมู่:แหล่งมรดกโลกทางวัฒนธรรม
หมวดหมู่:พิพิธภัณฑ์ในแอฟริกาใต้
แม่แบบ:อนิเมะแบ่งตามปีที่ออกฉาย

อนิเมะโทรทัศน์, โอวีเอ และ โอเอ็นเอ ที่ออกฉายตอนแรกในปี พ.ศ.   (ค.ศ. ) 
หมวดหมู่:อนิเมะแบ่งตามปีที่ออกฉาย|!{0}{0}{00}
หมวดหมู่:แม่แบบวิกิพีเดียการแบ่งตามปี
en:Template:Animanga by year category header
พร็อกซีเซิร์ฟเวอร์

ในเครือข่ายคอมพิวเตอร์ พร็อกซีเซิร์ฟเวอร์ (proxy server) หรือเรียกโดยย่อว่า พร็อกซี คือเซิร์ฟเวอร์ (ระบบคอมพิวเตอร์หรือโปรแกรมประยุกต์) ที่ทำงานโดยการเป็นตัวกลางในการหาข้อมูลตามคำขอของเครื่องลูกข่ายจากเซิร์ฟเวอร์อื่น ๆ กล่าวคือเครื่องลูกข่ายเชื่อมต่อไปที่ พร็อกซีเซิร์ฟเวอร์เพื่อขอใช้งานบางบริการ เช่น ไฟล์ การเชื่อมต่อ เว็บเพจ หรือทรัพยากรต่าง ๆ จากเซิร์ฟเวอร์อื่น จากนั้น พร็อกซีเซิร์ฟเวอร์จะทำการคัดกรองด้วยกฎที่ตั้ง ตัวอย่างเช่น คัดกรองจาก หมายเลขไอพี, Protocol หลังจากนั้นถ้าการขอผ่านการคัดกรอง พร็อกซีเซิร์ฟเวอร์จะจัดหาข้อมูลตามคำร้องขอจากเซิร์ฟเวอร์อื่นแทนเครื่องลูกข่าย
พร็อกซีเซิร์ฟเวอร์มีสองจุดประสงค์คือ:- เพื่อให้เครื่องลูกข่ายซ่อนตัว (โดยส่วนใหญ่ เพื่อความปลอดภัย)- เพื่อความเร็วของการใช้บริการที่เพิ่มขึ้น, โดยการเก็บเว็บเพจจากเว็บเซิร์ฟเวอร์
พร็อกซีเซิร์ฟเวอร์ที่ไม่มีการเปลี่ยนแปลงการขอและการตอบกลับเรียกว่า Gateway หรือในบางครั้ง tunneling proxy

**ประเภทและหน้าที่**
พร็อกซีเซิร์ฟเวอร์ถูกตั้งค่าให้ใช้งานได้ตั้งแต่ 1 อย่างหรือมากกว่า ดังนี้:

**Caching proxy server**
Caching proxy server ใช้เร่งความเร็วโดยการเก็บข้อมูลจากการเรียกใช้งานครั้งก่อน จากเครื่องลูกข่าย, Caching proxies เก็บสำรองข้อมูลที่ถูกร้องขอบ่อย ทำให้องค์กรขนาดใหญ่ลด upstream bandwidth และค่าใช้จ่าย ในขณะเดียวกันเพิ่มความสามารถขององค์กร. โดยส่วนมาก ISPs, ธุรกิจขนาดใหญ่มี และ มหาวิทยาลัยมี Caching Proxy
ข้อสำคัญของ พร็อกซีเซิร์ฟเวอร์อีกประการหนึ่งคือทำให้ประหยัดค่าใช้จ่าย, ในหนึ่งองค์กรอาจมีหลายระบบในเครือข่าย หรือในความควบคุม บนเครื่องเซิร์ฟเวอร์เพียงตัวเดียว, สามารถแบ่งแยกการเชื่อมต่อสู่อินเทอร์เน็ตของผู้ใช้ในแต่ละระบบ กล่าวคือ ผู้ใช้ในระบบสามารถเชื่อมต่อไปที่ พร็อกซีเซิร์ฟเวอร์และ พร็อกซีเซิร์ฟเวอร์เชื่อต่อไปที่เซิร์ฟเวอร์หลัก

**Web proxy**
พร็อกซีเซิร์ฟเวอร์ที่สนใจแต่การเชื่อมโยงบนเวิลด์ไวด์เว็บเรียกว่า web proxy. การทำงานหลักของมันคือการเป็น web cache, proxy โปรแกรมส่วนใหญ่ (e.g. Squid) ปฏิเสธบาง URL ใน Blacklist ภายใต้เงื่อนใขการคัดกรอง นิยมใช้ในบริษัท, สถานศึกษา, ห้องสมุด หรือใดก็ตามที่ทำการคัดกรอง

**Hostile proxy**
บางครั้งพร็อกซีเซิร์ฟเวอร์อาจถูกใช้ในจุดประสงค์ที่ไม่ดี เพื่อดักเก็บข้อมูลที่ส่งผ่านระหว่างเครื่องลูกข่ายกับเว็บเซิร์ฟเวอร์ สามารถเก็บข้อมูลในการกรอกแบบฟอร์มต่าง ๆ บนเว็บ เช่น รหัสผ่านสำหรับอีเมลหรือธนาคารออนไลน์ ทั้งนี้สามารถใช้ SSL เพื่อความปลอดภัย- Proxy software and scripts- Free web-based proxy services- Free http proxy servers
หมวดหมู่:เครือข่ายคอมพิวเตอร์
หมวดหมู่:สถาปัตยกรรมอินเทอร์เน็ต
หมวดหมู่:เซิร์ฟเวอร์
ขนมผิง

ขนมผิง เป็นขนมไทยชนิดหนึ่ง ทำมาจากแป้งผสมกับน้ำตาลทรายกับไข่แดงและกะทิ แล้วนำไปอบด้วยไฟบนและไฟล่างจนกรอบ มีรูปร่างแบนคล้ายไข่แมงมุม มีสีเหลืองนวล
ขนมผิงมีต้นกำเนิดมาจากอาหารโปรตุเกส โดยหญิงลูกครึ่งโปรตุเกส-ญี่ปุ่นชื่อว่า มารี กีมาร์ ที่เกิดในอาณาจักรอยุธยา หลังจากที่ทหารญี่ปุ่นชุดแรกได้เข้ามาเป็นทหารอาสาในรัชสมัยของสมเด็จพระนารายณ์มหาราช ไม่นาน มารี กีมาร์ ก็ได้เข้ารับราชการในตำแหน่งหัวหน้าห้องเครื่องต้น และได้ชื่อในภาษาไทยว่า "ท้าวทองกีบม้า" ได้สอนการทำขนมหวาน อาทิ ทองหยอด, ฝอยทอง และอีกหลาย ๆ อย่างให้กับผู้ที่ทำงานอยู่ใกล้ชิด และจากนั้นก็ได้กลายมาเป็นขนมไทยหลากหลายอย่างรวมถึงขนมผิงด้วย

**อ้างอิง**
หมวดหมู่:ขนมไทย|ขนม
หมวดหมู่:ท้าวทองกีบม้า (มารี กีมาร์)
สนธิสัญญาจันทรา

ความตกลงว่าด้วยกิจกรรมของรัฐบนดวงจันทร์และเทห์ฟากฟ้าอื่น (Agreement Governing the Activities of States on the Moon and Other Celestial Bodies) ที่รู้จักกันในชื่อ สนธิสัญญาจันทรา (Moon Treaty) หรือ ความตกลงจันทรา (Moon Agreement) เป็นสนธิสัญญาระหว่างประเทศ ซึ่งกำหนดให้บรรดาเทห์ฟากฟ้าและวัตถุที่โคจรรอบเทห์ฟากฟ้า เป็นพื้นที่ในเขตอำนาจของประชาคมโลก ส่งผลให้กิจกรรมทั้งปวงในพื้นที่ดังกล่าวต้องเป็นไปตามกฎหมายระหว่างประเทศ
น่าเสียดายที่ความตกลงนี้ไม่ประสบผลสำเร็จดังคาดหมายกัน เนื่องเพราะไม่ได้รับความร่วมมือจากรัฐชาติที่ดำเนินหรือจะดำเนินการสำรวจอวกาศโดยมนุษย์ด้วยตนเองแม้แต่รัฐเดียว (รัฐเหล่านี้ อาทิ สหรัฐอเมริกา สหพันธรัฐรัสเซีย หรือสาธารณรัฐประชาชนจีน) ทำให้ไม่มีความเกี่ยวข้องในกฎหมายระหว่างประเทศ 1 มีประเทศที่เป็นสมาชิกสนธิสัญญา 18 ประเทศ

**สาระสำคัญ**
สนธิสัญญานี้ประกาศเจตนารมณ์ว่า ดวงจันทร์และบรรดาเทห์ฟากฟ้าอื่นใดจะต้องได้รับการใช้สอยเพื่อประโยชน์แห่งรัฐทั้งปวงและประชาคมโลก กับทั้งประกันความคุ้มครองดวงจันทร์และบรรดาเทห์ฟากฟ้าอื่นใดจากการตกเป็นบ่อเกิดของความขัดแย้งระหว่างประเทศ โดยสนธิสัญญานี้มีข้อกำหนดดังนี้- ห้ามใช้เทห์ฟากฟ้าเพื่อประโยชน์ทางการทหาร รวมถึงเพื่อการทดลองอาวุธหรือเพื่อเป็นฐานที่ตั้งทางการทหาร- ห้ามใช้เทห์ฟากฟ้าโดยมิได้รับความยินยอมจากรัฐอื่นหรือโดยไม่ก่อประโยชน์แก่รัฐอื่น- การใช้เทห์ฟากฟ้า รวมถึงการค้นพบและการพัฒนาอันเนื่องจากการใช้ดังกล่าว ต้องแจ้งให้เลขาธิการสหประชาชาติทราบทุกกรณี- รัฐทุกรัฐมีสิทธิเท่าเทียมกันในการดำเนินการวิจัยบนเทห์ฟากฟ้า- รัฐที่ได้มาซึ่งตัวอย่างของแร่หรือสสารอื่นจากเทห์วัตถุ ต้องพิจารณาแบ่งส่วนตัวอย่างนั้นเพื่อจัดไว้ให้รัฐอื่นหรือประชาคมทางวิทยาศาสตร์ที่สนใจสามารถเข้าถึงเพื่อใช้ในงานวิจัยได้- ห้ามการยังให้เกิดความเปลี่ยนแปลงของสิ่งแวดล้อมบนเทห์ฟากฟ้า และรัฐที่ดำเนินกิจกรรมบนนั้นต้องวางมาตรการเพื่อป้องกันการปนเปื้อนของสารพิษโดยอุบัติเหตุ- ห้ามรัฐใด ๆ อ้างอธิปไตยเหนือดินแดนแห่งใดก็ดีบนเทห์ฟากฟ้า- ห้ามบุคคลหรือองค์กรใดมีไว้ในครอบครองซึ่งวัตถุอันมีแหล่งกำเนิดนอกโลก เว้นแต่เป็นองค์กรระหว่างประเทศหรือระหว่างรัฐบาล- การสกัดเอาและนำพาไปซึ่งทรัพยากรจากเทห์ฟากฟ้า ให้กระทำได้โดยระบอบระหว่างประเทศ (international regime)

**สมาชิก**
ประเทศที่เป็นสมาชิกสนธิสัญญาจันทรา

**ประเทศที่ลงนาม**

**อ้างอิง**

** แหล่งข้อมูลอื่น**
 International Institute of Space Law date=2016-07-31  - promotes the expansion of the rule of law for the peaceful use of outer space. - สนธิสัญญาจันทรา date=2009-06-22  — "Agreement Governing The Activities Of States On the Moon And Other Celestial Bodies" (1979)- เว็บไซต์อย่างเป็นทางการของสนธิสัญญา — United Nations Office for Outer Space Affairs (UNOOSA), including versions of the treaty in several languages: Arabic, Chinese, English, French, Russian, and Spanish.
หมวดหมู่:ดวงจันทร์
หมวดหมู่:การสำรวจอวกาศ
หมวดหมู่:การยึดอวกาศเป็นอาณานิคม
หมวดหมู่:กฎหมายอวกาศ
หมวดหมู่:สนธิสัญญาในคริสต์ศตวรรษที่ 20
ดีทรอยต์เทคโน

ดีทรอยต์ เทคโน (Detroit techno) เป็นแนวดนตรีอิเล็กทรอนิกส์แดนซ์ ช่วงยุค 80' ใน เมืองดีทรอยต์ ประเทศสหรัฐอเมริกา โดยในเนื้อเพลงจะใช้ แอนะล็อกซินธิไซเซอร์ เป็นหลัก

**อ้างอิง**
หมวดหมู่:แนวดนตรี
ชิคาโกเฮาส์

ชิคาโกเฮาส์ (Chicago house) เป็นแนวดนตรีเฮาส์ในลักษณะคลับ/แดนซ์ กำเกิดขึ้นที่ ไนท์คลับ ที่มีชื่อ Warehouse ในเมืองชิคาโกในช่วงทศวรรษ 1980 แฟรงกี นักเคิลส์ เป็นโปรดิวเซอร์เพลง และ มือรีมิกซ์ ได้พัฒนาดนตรีเฮาส์ตลอดทศวรรษ 1980
ไฟล์:TB-303.jpg|thumb|right|200px|เบสซินธิไซเซอร์ The Roland TB-303

**แหล่งข้อมูลอื่น**
http://www.lettherebehouse.com/
*http://www.globaldarkness.com/articles/history_of_chicago_house.htm- Chicago House Radio
หมวดหมู่:ดนตรีเฮาส์
สัมมัปปธาน 4

สัมมัปปธาน 4 หรือ ปธาน 4 (บาลี: sammappadhāna; สันสกฤต: samyak-pradhāna หรือ samyakprahāṇa) คือ ความเพียรชอบหรือความเพียรใหญ่ ประกอบด้วย 4 ประการ คือ 
# สังวรปธาน คือ เพียรระวังยับยั้งบาปอกุศลธรรมที่ยังไม่เกิด มิให้เกิดขึ้น
# ปหานปธาน คือ เพียรละบาปอกุศลธรรมที่เกิดขึ้นแล้ว
# ภาวนาปธาน คือ เพียรทำกุศลธรรมที่ยังไม่เกิด ให้เกิดมี
# อนุรักขนาปธาน คือ เพียรรักษากุศลธรรมที่เกิดขึ้นแล้วให้ตั้งมั่นและให้เจริญยิ่ง
สัมมปปธาน 4 เกี่ยวข้องกับหลักธรรมมรรคมีองค์แปด กล่าวคือ สัมมาวายามะ (ความเพียรชอบ) และหลักธรรมพละ 5 กล่าวคือ วิริยะ (ความพยายาม) และเป็นหนึ่งในเจ็ดธรรมของโพธิปักขิยธรรมซึ่งเป็นธรรมปัยจัยอันฝักฝ่ายหนทางแห่งความตรัสรู้

**อ้างอิง**
หมวดหมู่:หลักธรรมของศาสนาพุทธ
หมวดหมู่:ธรรมหมวด 4
อินทรีย์ 5

อินทรีย์ หรือ อินทรีย์ 5 คือ ความสามารถหลักทางจิตห้าประการ ได้แก่
# สัทธินทรีย์ คือ ความศรัทธา ในโพธิปักขิยธรรม
# วิริยินทรีย์ คือ ความเพียร ในสัมมัปปธาน 4
# สตินทรีย์ คือ ความระลึกได้ ในสติปัฏฐาน 4
# สมาธินทรีย์ คือ ความตั้งมั่น ในฌานทั้ง 4
# ปัญญินทรีย์ คือ ความเข้าใจ ในอริยสัจ 4
อินทรีย์ 5 เป็นหลักธรรมที่คู่กับ พละ 5
*สัทธินทรีย์ เปรียบเสมือน การหาภาชนะดี ๆ มาใส่น้ำ
*วิริยินทรีย์ เปรียบเสมือน การเติมน้ำสะอาดแทนน้ำสกปรกเสมอ 
*สตินทรีย์ เปรียบเสมือน การระวังไม่ให้สิ่งใดหล่นใส่ในน้ำ
*สมาธินทรีย์ เปรียบเสมือน การถือภาชนะใส่น้ำไว้นิ่ง ๆ และไม่ให้สิ่งใดมากระทบกระเทือนให้หวั่นไหว
*ปัญญินทรีย์ เปรียบเสมือน การเห็นนำสิ่งสกปรกออกจากน้ำ

**อินทรีย์ 5 กับ อิทธิบาท 4**
อินทรีย์ 5 เป็นธรรมที่ส่งเสริมธรรมอันเป็นฝักฝ่ายแห่งกุศล คือ อิทธิบาท 4- สัทธินทรีย์ ส่งเสริม ฉันทะอิทธิบาท ความยินดีพอใจ- วิริยินทรีย์ ส่งเสริม วิริยะอิทธิบาท ความเพียร แข็งใจปฏิบัติ- สมาธินทรีย์ ส่งเสริม จิตตะอิทธิบาท ความตั้งใจ- ปัญญินทรีย์ ส่งเสริม วิมังสาอิทธิบาท ความเอาใจฝักใฝ่สิ่งนั้น พิจารณาใคร่ครวญ
อิทธิบาททั้ง 4 ก็จะมาส่งเสริม สตินทรีย์​ ความมีสติระลึกเห็นสภาพธรรมะเป็นจริงและมีอยู่จริง​ แต่ตัองอยู่ภายใต้กฎแห่งพระไตรลักษณ์

**อ้างอิง**
หมวดหมู่:ธรรมหมวด 5
ปาลัซโซปุบบลีโก

ปาลัซโซปุบบลีโก (Palazzo Pubblico) เป็นสิ่งก่อสร้างแบบโรมาเนสก์ตั้งอยู่ที่ในเมืองซีเอนา ในแคว้นทัสกานีของประเทศอิตาลี ที่สร้างเมื่อปี ค.ศ. 1297 จุดประสงค์เดิมของสิ่งก่อสร้างก็เพื่อใช้เป็นตึกที่ทำงานของรัฐบาลของเมืองซีเอนาที่ประกอบด้วยโปเดสตา (Podesta) และสภาเก้าผู้แทน (Council of Nine) 
ด้านนอกของสิ่งก่อสร้างเป็นตัวอย่างของสิ่งก่อสร้างของยุคกลางของอิตาลีที่มีอิทธิพลของกอทิก ชั้นล่างสร้างด้วยหินและชั้นบนสร้างด้วยอิฐ ด้านหน้าของวังโค้งเว้าเล็กน้อยรอบโค้งนูนของจัตุรัสกัมโพ (Piazza del Campo) ซึ่งเป็นจัตุรัสใหญ่ที่เป็นศูนย์กลางของเมือง หอระฆังมันจา (Torre del Mangia) สร้างระหว่างปี ค.ศ. 1325 ถึงปี ค.ศ. 1344 ตอนบนออกแบบโดยลิปโป เมมมี หอออกแบบให้สูงกว่าหอของเมืองฟลอเรนซ์คู่อริ และในช่วงเวลานั้นเป็นสิ่งก่อสร้างที่สูงที่สุดในอิตาลี ในคริสต์ศตวรรษที่ 14 ก็มีการติดตั้งนาฬิกาที่ทำด้วยเครื่องกล

**อ้างอิง**

**แหล่งข้อมูลอื่น**
หมวดหมู่:สิ่งก่อสร้างในคริสต์ทศวรรษ 1340
หมวดหมู่:วังและพระราชวังในประเทศอิตาลี
หมวดหมู่:สิ่งก่อสร้างแบบโรมาเนสก์
ชาวฟรีเชีย

ชาวฟรีเชีย (Frisians; Friezen; Fresken) คือชาติพันธุ์หนึ่งในกลุ่มชนเจอร์แมนิกที่ตั้งถิ่นฐานอยู่ตามริมฝั่งทะเลของประเทศเนเธอร์แลนด์ และประเทศเยอรมนี ส่วนใหญ่อยู่กันหนาแน่นในจังหวัดฟรีสลันด์และโกรนิงเกนในประเทศเนเธอร์แลนด์ และในบริเวณฟรีเชียตะวันออกและฟรีเชียเหนือในประเทศเยอรมนี
ชาวฟรีเชียตั้งถิ่นฐานในบริเวณที่เรียกว่าฟรีเชีย

**อ้างอิง**
ฟ
หมวดหมู่:กลุ่มชาติพันธุ์ในยุโรป
หมวดหมู่:กลุ่มชาติพันธุ์ในประเทศเนเธอร์แลนด์
หมวดหมู่:กลุ่มชาติพันธุ์ในประเทศเยอรมนี
การบุกครองทวีปยุโรปของมองโกล

ยุทธการโมฮี
การรุกรานของมองโกลในยุโรป (Mongol invasion of Europe) จุดมุ่งหมายของการรุกรานของมองโกลภายใต้การนำของซูบูไท (Subutai) คือการทำลายราชนครรัฐต่างๆ ของสลาฟตะวันออกเช่นจักรวรรดิเคียฟรุส และ วลาดิมีร์-ซุซดัล (Vladimir-Suzda) หลังจากนั้นมองโกลก็รุกรานราชอาณาจักรฮังการี (ในยุทธการโมฮี) และบริเวณต่างๆ ในโปแลนด์ การโจมตีฮังการีนำโดยบาตู ข่าน (Batu Khan) หลานของเจงกีส ข่าน และโปแลนด์นำโดยคาดาน หลานของเจงกีส ข่านเช่นกัน แต่แผนการรุกรานทั้งสองมาจากซูบูไท
ตั้งแต่คริสต์ศตวรรษที่ 13 นักประวัติศาสตร์ยังคงโต้แย้งกันว่าการรุกรานของมองโกลในยุโรปตะวันออกมีความสำคัญพอที่จะการเปลี่ยนแปลงแนวโน้มทางประวัติศาสตร์หรือไม่ นักประวัติศาสตร์การทหารส่วนใหญ่เชื่อว่าเป็นการกระทำที่ต้องการที่จะสร้างความตระหนกให้แก่มหาอำนาจของโลกตะวันตกเพื่อไม่ให้เข้ามายุ่งเกี่ยวกับกิจการของมองโกลในยุโรปตะวันออกโดยเฉพาะในรัสเซีย หลักฐานมิได้สนับสนุนความคิดที่ว่าบาตู ข่านต้องการที่จะรักษาความมั่นคงในบริเวณพรมแดนทางด้านตะวันตกของชัยชนะที่ได้รับต่อรัสเซีย และเมื่อหลังจากการเข้าทำลายฮังการีและโปแลนด์อย่างรวดเร็วแล้วเท่านั้นที่บาตู ข่านเริ่มจะคิดถึงการรุกรานยุโรปตะวันตกและยึคครองรัฐสุลต่านรูมdate=June 2009 สำหรับมองโกลการรุกรานยุโรปเป็นเพียงหนึ่งในสงครามสามด้านของการรณรงค์ที่รวมทั้งตะวันออกกลางและดินแดนของราชวงศ์ซ่ง

**อ้างอิง**
 Chambers, James -- The Devil's Horsemen: The Mongol Invasion of Europe - Hildinger, Erik -- Warriors of the Steppe: A Military History of Central Asia, 500 B.C. to A.D. 1700 - Morgan, David -- The Mongols, ISBN 0-631-17563-6- Nicolle, David, -- The Mongol Warlords, Brockhampton Press, 1998- Reagan, Geoffry -- The Guinness Book of Decisive Battles, Canopy Books, NY (1992)- Saunders, J.J. -- The History of the Mongol Conquests, Routledge & Kegan Paul Ltd, 1971, ISBN 0-8122-1766-7- Sicker, Martin -- The Islamic World in Ascendancy: From the Arab Conquests to the Siege of Vienna, Praeger Publishers, 2000- Soucek, Svatopluk -- A History of Inner Asia, Cambridge, 2000- url-status=dead

**ดูเพิ่ม**
 ราชวงศ์ซ่ง- จักรวรรดิมองโกล
หมวดหมู่:สงครามในคริสต์ศตวรรษที่ 13
หมวดหมู่:ประวัติศาสตร์ยุโรป
หมวดหมู่:ประวัติศาสตร์เอเชีย
หมวดหมู่:ประวัติศาสตร์มองโกล
หมวดหมู่:การสงครามนอกประเทศ
หมวดหมู่:การบุกครอง
มงคลสูตร

มงคลสูตร เป็นพระสูตรสำคัญบทหนึ่ง ในพระพุทธศาสนาเถรวาท  

**ประวัติ**
ในคัมภีร์ชั้นอรรถกถา อธิบายความโดยพิสดารถึงสาเหตุของการที่พระพุทธเจ้าตรัสมงคลสูตรไว้ว่า  ประมาณ 12 ปีก่อนพุทธกาล ประชาชนต่างตื่นตัวว่า อะไรคือเหตุที่ทำให้ชีวิตเป็นมงคล กล่าวว่า บ้างก็ว่า วัตถุสิ่งของ เช่น ต้นไม้ สัตว์ หรือว่ารูปเคารพต่าง ๆ จะทำให้ชีวิตเป็นมงคล เรื่องราวการอภิปรายเรื่องมงคล ก็ไปถึงภุมเทวา คือเทวดาในระดับพื้นดิน เทวดาก็สนทนากันว่าอะไรคือมงคล ประเด็นนี้ก็ลุกลามไปถึงอากาศเทวา ไปถึงสวรรค์ชั้นต่าง ๆ จนถึงพรหมโลกชั้นสุธาวาส ซึ่งเป็นที่อยู่อาศัย ของผู้ที่บรรลุธรรมเป็นพระอนาคามีแล้ว มีความเข้าใจในเรื่องมงคลชีวิตเป็นอย่างดี แต่ไม่สามารถอธิบายได้ จึงได้ประกาศให้เทวดาทราบว่า พระสัมมาสัมพุทธเจ้า จะเสด็จลงมาตรัสรู้ธรรมในอีก 12 ปี ให้ไปถามพระพุทธองค์ในตอนนั้น
เมื่อพระสัมมาสัมพุทธเจ้าตรัสรู้อนุตตรสัมมาสัมโพธิญาณแล้ว คืนหนึ่งขณะที่ประทับอยู่ ณ เชตวันมหาวิหาร ใกล้เมืองสาวัตถี ท้าวสักกเทวราชได้นำหมู่เทวดาเข้าเฝ้า และบัญชาให้เทพบุตรองค์หนึ่งทูลถามพระองค์ว่า อะไรคือมงคลของชีวิต พระสัมมาสัมพุทธเจ้าจึงทรงแสดงหลักมงคลสูตร ซึ่งมีทั้งหมด 10 หมวด นับเป็นรายการได้ 38 ประการ- (ผู้ทรงความรู้บางท่านที่จำแนกโดยการแปลจากภาษาบาลี นับได้ 37 ประการ เพราะ "การสงเคราะห์บุตรและคู่ครอง" เป็นสองข้อที่อยู่ในวลีเดียว)

**เนื้อหาในพระสูตร**
ตามเนื้อหาในพระสูตร มงคลของพระสัมมาสัมพุทธเจ้าไม่ยึดถือวัตถุ แต่ยึดถือการปฏิบัติฝึกฝนตนเอง ซึ่งมีอยู่ 38 ประการ ทั้งหมดจำแนกอยู่ในเนื้อหาโดยแบ่งเป็น 10 หมวด ได้แก่ 
หมวดที่ 1
# ไม่คบคนพาล
# คบบัณฑิต
# บูชาคนที่ควรบูชา
หมวดที่ 2
# อยู่ในถิ่นที่เหมาะสม
# มีบุญวาสนามาก่อน
# ตั้งตนชอบ
หมวดที่ 3
# เป็นพหูสูต
# มีศิลปะ
# มีวินัย
# มีวาจาสุภาษิต
หมวดที่ 4
# บำรุงมารดาบิดา
# เลี้ยงดูบุตร
# สงเคราะห์ภรรยา(สามี)
# ทำงานไม่คั่งค้าง
หมวดที่ 5
# บำเพ็ญทาน
# ประพฤติธรรม
# สงเคราะห์ญาติ
# ทำงานไม่มีโทษ
หมวดที่ 6
# งดเว้นจากบาป
# สำรวมจากการดื่มน้ำเมา
# ไม่ประมาทในธรรม
หมวดที่ 7
# มีความเคารพ
# มีความถ่อมตน
# มีความสันโดษ
# มีความกตัญญู
# ฟังธรรมตามกาล
หมวดที่ 8
# มีความอดทน
# เป็นผู้ว่าง่าย
# เห็นสมณะ
# สนทนาธรรมตามกาล
หมวดที่ 9
# บำเพ็ญตบะ
# ประพฤติพรหมจรรย์
# เห็นอริยสัจจ์
# ทำพระนิพพานให้แจ้ง
หมวดที่ 10
# จิตไม่หวั่นไหวในโลกธรรม 
# จิตไม่โศก
# จิตปราศจากธุลี
# จิตเกษม
อย่างไรก็ตาม แม้พระพุทธองค์จะทรงแสดงธรรมไว้ชัดเจนดีแล้ว ก็มีผู้ที่เชื่อบ้าง ไม่เชื่อบ้าง จึงได้ส่งผลมาถึงปัจจุบันนี้ แนวทางการยึดถือความเป็นมงคล จึงมีอยู่ 2 แนวทาง คือ
# มงคลจากการมีสิ่งนั้นมีสิ่งนี้
# มงคลจากการฝึกตัว

**ดูเพิ่ม**
 มงคล- มังคลัตถทีปนี- ปราภวสูตร- ภาณวาร

**อ้างอิง**

**แหล่งข้อมูลอื่น**
  พระไตรปิฎก เล่มที่ 25  พระสุตตันตปิฎก เล่มที่ 17 ขุททกนิกาย ขุททกปาฐะ มงคลสูตร-  อรรถกถา ขุททกนิกาย ขุททกปาฐะ มงคลสูตร
หมวดหมู่:พระสูตรในพระไตรปิฎกเถรวาท
หมวดหมู่:ขุททกนิกาย
หมวดหมู่:คำศัพท์ศาสนาพุทธ
อินทรีย์

อินทรีย์ อาจหมายถึง- สิ่งมีชีวิต- อินทรีย์ ในทางพุทธศาสนาหมายถึงความสามารถหลักทางจิตห้าประการ
สำหรับในทางวิทยาศาสตร์ อินทรีย์ (organic) มีความหมายว่ามาจากสิ่งมีชีวิตหรือธรรมชาติ ได้แก่- สารประกอบอินทรีย์ สารประกอบคาร์บอนที่สังเคราะห์ขึ้นได้ในสิ่งมีชีวิต (ยกเว้นสารประกอบบางชนิด เช่น คาร์บอนไดออกไซด์)- เกษตรอินทรีย์ การเกษตรที่ไม่ใช้สารเคมีเลย
ปีเอโร ดี โลเรนโซ เด เมดีชี

ปีเอโร ดี โลเรนโซ เด เมดีชี (Piero di Lorenzo de' Medici; Piero the Unfortunate) (1 มกราคม  ค.ศ. 1472 – 28 ธันวาคม ค.ศ. 1503) มีตำแหน่งเป็นผู้ครองฟลอเรนซ์ตั้งแต่ปี ค.ศ. 1492 จนกระทั่งต้องลี้ภัยในปี ค.ศ. 1494
ปีเอโรเป็นบุตรคนโตของลอเรนโซ เดอ เมดิชิรัฐบุรุษคนสำคัญของฟลอเรนซ์ของยุคเรอเนซองส์กับภรรยาคนแรกคลาริเช ออร์สินิ ปีเอโรเป็นพระเชษฐาของสมเด็จพระสันตะปาปาลีโอที่ 10 
ปีเอโรได้รับการศึกษาและการฝึกให้เป็นประมุขของตระกูลเมดีชีและผู้ปกครองฟลอเรนซ์ต่อจากบิดาจากนักการศึกษาคนสำคัญเช่นอันเจโล โพลิซิอาโน แต่เปียโรขาดคุณลักษณะที่ไม่เหมาะกับการเป็นผู้นำ เปียโรรับหน้าที่เป็นผู้นำของฟลอเรนซ์ในปี ค.ศ. 1492 หลังจากช่วงระยะเวลาอันสั้นที่สงบ ระบบที่สร้างไว้โดยลอเรนโซก็เริ่มเสื่อมโทรมลงเพียงภายในสองปีหลังจากที่เสียชีวิต เมื่อพระเจ้าชาร์ลส์ที่ 8 ทรงตัดสินพระทัยข้ามภูเขาแอลป์พร้อมกับกองทัพเพื่อลงไปยึดเนเปิลส์ที่ทรงอ้างสิทธิในการสืบราชบัลลังก์ เมื่อมาถึงฟลอเรนซ์เปียโรก็มิได้ต่อสู้และยอมตามข้อเรียกร้องทุกอย่างของชาร์ลส์ 

**อ้างอิง**

**ข้อมูลเพิ่มเติม**
 เมดิชิ
1503
หมวดหมู่:บุคคลที่เกิดในปี พ.ศ. 2014
ปียโร
หมวดหมู่:ขุนนางอิตาลี
หมวดหมู่:เสียชีวิตจากการจมน้ำ
พระแม่มารีคาลเตลฟรังโค (จอร์โจเน)

พระแม่มารีคาลเตลฟรังโค หรือ พระแม่มารีระหว่างนักบุญฟรานซิสและนักบุญนิเคเซียส (Castelfranco Madonna หรือ Madonna and Child Between St. Francis and St. Nicasius) เป็นภาพเขียนสีน้ำมันที่เขียนโดยจอร์โจเน จิตรกรสมัยเรอเนซองส์คนสำคัญชาวอิตาลี ที่ปัจจุบันยังคงอยู่ในมหาวิหารที่คาลเตลฟรังโคในเวเนโตในประเทศอิตาลี

**บทนำ**
ภาพ “พระแม่มารีคาลเตลฟรังโค” เป็นภาพที่เขียนในลักษณะที่เรียกว่า “พระแม่มารีและพระบุตรกับนักบุญ” ที่เป็นภาพของพระแม่มารีบนบัลลังก์กับพระบุตรกับนักบุญฟรานซิสแห่งอาซิซิทางด้านขวาและนักบุญนิเคเซียสทางด้านซ้าย นักบุญคนหลังแต่งตัวด้วยเสื้อเกราะเต็มยศซึ่งบางครั้งกล่าวกันว่าเป็นนักบุญผู้ต่อสู้นักบุญจอร์จหรือนักบุญลิเบอราลิสผู้เป็นนักบุญผู้พิทักษ์ของคาลเตลฟรังโค 
การวางรูปแบบตามธรรมเนียมของภาพลักษณะนี้ทำให้เบาขึ้นด้วยการใช้บัลลังก์และภูมิทัศน์ซึ่งใช้เนื้อที่ของภาพมากพอสมควร สิ่งที่น่าสังเกตอีกอย่างหนึ่งคือความขาดสถาปัตยกรรมที่เป็นนัยยะถึงศาสนา
เทคนิการเขียนภาพเป็นตัวอย่างการเขียนที่จอร์โจ วาซารีเรียกว่า “pittura sanza disegno”  หรือเขียนโดยไม่ได้ร่างซึ่งเป็นวิธีเขียนวิธีใหม่ที่เกิดขึ้นในการเขียนภาพตระกูลเวนิส และใช้ในการเขียนภาพ “พายุ” ทิเชียนลูกศิษย์ของจอร์โจเนต่อมากลายเป็นบุคคลสำคัญที่เป็นผู้นำในการเขียนด้วยวิธีนี้

**ประวัติของภาพเขียน**
ทหารรับจ้างทูซิโอ คอสตานโซเป็นผู้จ้างให้เขียนภาพนี้เพื่อเป็นอนุสรณ์สำหรับบุตรชายมัตเตโอผู้เสียชีวิตด้วยไข้ขณะที่ทำหน้าที่ราชการให้แก่สาธารณรัฐเวนิสในเซเรนิสสิมาระหว่างปี ค.ศ. 1503/4 หรือ ค.ศ. 1500 อีกสิ่งหนึ่งที่ทูซิโอจ้างคือที่บรรจุศพสำหรับตนเองและลูกชายภายในชาเปลที่แขวนภาพเขียนที่ตั้งอยู่สองข้างของภาพเขียน แต่ต่อมาถูกรื้อทิ้งเพื่อสร้างมหาวิหารคาลเตลฟรังโคในปี ค.ศ. 1724 สิ่งก่อสร้างใหม่ที่เห็นกันอยู่ในปัจจุบันนี้มีชาเปลที่ใช้เป็นที่ตั้งของภาพเขียน โดยมีร่างของมัตเตโอฝังอยู่ข้างล่าง ตราอาร์มของคอสตานโซที่เป็นซี่โครงสามคู่จะเห็นได้ที่ฐานของบัลลังก์ของพระแม่มารีและบนที่ฝังศพ นักวิชาการบางท่านสันนิษฐานว่าใบหน้าของนักบุญนิเคเซียสคือภาพเหมือนของมัตเตโอ
งานชิ้นนี้ได้รับความเสียหายมากจากการซ่อมแซมที่ทำอย่างไม่ถูกต้องในระยะหนึ่งร้อยปีที่ผ่านมา และเมื่อวันที่10 ธันวาคม ค.ศ. 1972 ภาพเขียนก็ถูกขโมยแต่ได้คืนต่อมา ในปีค.ศ. 2002-ค.ศ. 2003 ภาพเขียนก็ได้รับการซ่อมแซมอย่างถูกต้องโดยสถาบันทดลองแห่งเวนิส

**อ้างอิง**


**ดูเพิ่ม**
จอร์โจเน
*พระแม่มารีและพระบุตรกับนักบุญ
หมวดหมู่:จิตรกรรมในคริสต์ทศวรรษ 1500
หมวดหมู่:จอร์โจเน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับแม่พระและพระกุมาร
แบร์กาโม

แบร์กาโม (), แบร์เกม (ลอมบาร์ดตะวันออก: Bèrghem) หรือ แบร์กุม (ลอมบาร์ดตะวันตก: Bergum) เป็นเมืองในแคว้นลอมบาร์เดียในประเทศอิตาลี ตั้งอยู่ราว 40 กิโลเมตรทางตะวันออกเฉียงเหนือของมิลาน แบร์กาโมมีประชากรราว 121,000 คน

**อ้างอิง**

**แหล่งข้อมูลอื่น**
 แบร์กาโม
หมวดหมู่:เมืองในแคว้นลอมบาร์เดีย
การไม่ฆ่า

การไม่ฆ่า (อังกฤษ: Nonkilling) หมายถึง การปราศจากการเอาชีวิต การขู่ฆ่า และสถานการณ์เอื้ออำนวยให้เกิดการฆ่าในสังคมมนุษยชาติ ถึงแม้ว่าการใช้คำนี้ในทางวิชาการส่วนมากจะเน้นในความหมายของการไม่ฆ่ามนุษย์ ในบางกรณีความหมายย่อมครอบคลุมถึงการไม่ฆ่าสัตว์และสิ่งมีชีวิตอื่นๆในทุกรูปแบบ ในที่นี้ความหมายชี้บ่งไปถึงการไม่ฆ่าสัตว์ตัดชีวิตซึ่งใช้มาแต่ดั้งเดิมในพุทธธรรม จะเห็นได้จากศีลข้อแรกในเบญจศีล และคำสอนทำนองเดียวกันในศาสนาสากลอื่นๆ “การไม่ฆ่า” มีความหมายสำคัญเด่นชัดขึ้นเมื่อปรากฏใช้เร็วๆนี้ใน “กฎบัตรเพื่อโลกที่ปราศจากการใช้พลการความรุนแรง” ซึ่งได้รับการรับรองจากการประชุมโลกครั้งที่ ๘ ของกลุ่มผู้มีเกียรติได้รับรางวัลโนเบลสาขาสันติภาพ

**ดูเพิ่ม**
 สันติภาพ- รางวัลโนเบลสาขาสันติภาพ

**แหล่งข้อมูลอื่น**
 เกล็น ดี เพจ,  รัฐศาสตร์ไม่ฆ่า, 2009.- Glenn D. Paige,  Nonkilling Global Political Science, 2002; 3rd ed. 2009.- Glenn D. Paige, Joám Evans Pim, editors,  Global Nonkilling Leadership, 2009.-  School of Nonkilling Studies at Wikiversity-  Center for Global Nonkilling-  Nonkilling Cause on Facebook-  Affirmation of the Global Nonkilling Spirit-  Center for Global Nonkilling Channel on YouTube-  Charter for a World without Violence date=2009-05-10 

**อ้างอิง**
หมวดหมู่:สังคม
หมวดหมู่:สันติภาพ
ฅนโดดกระชากมิติ

จัมพ์เปอร์ ฅนโดดกระชากมิติ (Jumpers) เป็นภาพยนตร์ที่เล่าถึงเรื่องราวของชายหนุ่มที่มีพันธุกรรมพิเศษสามารถส่งตัวเองไปยังสถานที่ต่างๆ ที่ไหนในโลกก็ได้ในพริบตาเดียว เดวิด ไร้ซ์ (เฮย์เดน คริสเตนเซน) สามารถส่งตัวเองจากนิวยอร์ก  ไปยังโตเกียว หรือซากปรักหักพังในโรมหรือทะเลทรายซาฮาร่า ได้ตามใจปรารถนา จนกระทั่งเขาล่วงรู้ว่าอิสรเสรีที่เพลิดเพลินอยู่นั้นเป็นเพียงส่วนหนึ่ง เพราะไม่ได้มีเขาเพียงคนเดียวที่ทำได้ แต่เขาเป็นหมากตัวหนึ่งในสงครามระดับโลกที่ยื้อเยื้อยาวนานและส่งผลต่อชาติพันธุ์ของตัวเขาเองและบรรดาผู้มีความสามารถพิเศษทั้งหลายด้วย
เดวิด ไร้ซ์ เติบใหญ่ขึ้นมาพร้อมกับความสามารถพิเศษที่ใครๆต่างก็อยากมี เขาเคลื่อนที่ไปยังที่ใดในโลกก็ได้ดังใจปรารถนาโดยอาสัยช่องโหว่ของกาลเวลาก้าวจากที่หนึ่งไปยังตึกใดก็ได้ ไปยังเมืองใดก็ได้ เพียงพริบตาเดียวเขาก็ "โดดกระชากมิติ" จากซีกโลกหนึ่งไปยังอีกซีกโลกหนึ่ง แล้วก็กลับมายังจุดเดิมได้ดังใจสั่งเลย เมื่อ เดวิด รู้จักกับชายหนุ่มอีกคนที่มีความสามารถพิเศษเช่นเดียวกันชื่อ กริฟฟิน (เจมี่ เบลล์) หนุ่มหัวขบถสุดก้าวร้าวที่เดินทางท่องโลกมาอย่างโชกโชนเดวิดจึงได้รู้ถึงข้อเท็จจริงที่คาดไม่ถึงมากขึ้นเรื่อยๆ เขาไม่ได้เป็นคนพิเศษที่ผิดธรรมชาติเพียงคนเดียวในโลก หากแต่เป็นหนึ่งในความพิเศษทางพันธุกรรมที่เรียกกันว่า เหล่าจัมพ์เฟอร์ (Jumpers) ซึ่งต่างก็กำลังตกอยู่ในอันตรายใหญ่หลวง

**นักแสดง**
 Hayden Christensen แสดงเป็น เดวิด ไรซ์ ธนา สุทธิกมล พากย์เป็น เดวิด ไรซ์ ในเสียงไทย- Samuel L. Jackson แสดงเป็น โรนัลด์ ค็อกซ์ เกรียงศักดิ์ เหรียญทอง พากย์เป็น โรนัลด์ ค็อกซ์ ในเสียงไทย- Rachel Bilson แสดงเป็น Millie Harris  วชิรา เพิ่มสุริยา พากย์เป็น Millie Harris ในเสียงไทย- Diane Lane แสดงเป็น แมรี่ ไรซ์- Michael Rooker แสดงเป็น วิลเลี่ยม ไรซ์

**อ้างอิง**

**แหล่งข้อมูลอื่น**
  เว็บไซต์ทางการ date=2008-02-28 - Jumper-  สยามโซน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในโรม
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในรัฐมิชิแกน
หมวดหมู่:ภาพยนตร์ที่มีฉากในประเทศอียิปต์
หมวดหมู่:ภาพยนตร์ที่มีฉากในฮ่องกง
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ที่ถ่ายทำในประเทศเช็กเกีย
หมวดหมู่:ภาพยนตร์ที่ถ่ายทำในโรม
หมวดหมู่:ภาพยนตร์ที่ถ่ายทำในประเทศอียิปต์
หมวดหมู่:ภาพยนตร์ที่ถ่ายทำในรัฐมิชิแกน
สภาร่างรัฐธรรมนูญแห่งสาธารณรัฐฟิลิปปินส์

สภาร่างรัฐธรรมนูญแห่งสาธารณรัฐฟิลิปปินส์ (Constituent Assembly of the Republic of the Philippines หรือ CON-ASS) เป็นการประชุมร่วมกันระหว่างสภาคองเกรสแห่งฟิลิปปินส์ ซึ่งประกอบด้วยสภาผู้แทนราษฎรและวุฒิสภา ซึ่งได้เสนอให้มีการแก้ไขรัฐธรรมนูญแห่งฟิลิปปินส์ หลังจากผ่านมติที่ 1109 ของสภาผู้แทนราษฎรฟิลิปปินส์ไปเมื่อวันที่ 2 มิถุนายนก่อนหน้านี้ ซึ่งมีเนื้อหาเปลี่ยนแปลงการปกครองจากระบบประธานาธิบดีมาเป็นระบบรัฐสภา ซึ่งการแก้ไขรัฐธรรมนูญดังกล่าวจะต้องได้รับความเห็นชอบจำนวนสามในสี่ของสมาชิกสภาคองเกรสทั้งหมด

**เบื้องหลัง**
การแก้ไขรัฐธรรมนูญ หรือที่เรียกกันว่า Cha-Cha ในฟิลิปปินส์ ซึ่งหมายถึง กระบวนการทางการเมืองและกระบวนการอื่นที่เกี่ยวข้องในการแก้ไขหรือปรับปรุงรัฐธรรมนูญแห่งฟิลิปปินส์ฉบับปี ค.ศ. 1987 โดยสามารถแก้ไขได้ทั้งหมดสามวิธี: โดยการเสนอจากประชาชน โดยสภาร่างรัฐธรรมนูญและการประชุมแก้ไขรัฐธรรมนูญ ซึ่งทั้งสามวิธีนั้นจะนำไปส฿การลงประชามติโดยผู้ปรับปรุงหรือผู้แก้ไขรัฐธรรมนูญ และจะต้องได้รับความเห็นชอบจากเสียงส่วนใหญ่โดยชาวฟิลิปปินส์ จึงจะมีผลบังคับใช้ได้ หลังจากได้รับชัยชนะจากการเลือกตั้งในปี ค.ศ. 2004 อาร์โรโยได้ออกบัญญัติบริหารที่ 453 ซึ่งจัดตั้งคณะกรรมการสภาที่ปรึกษา นำโดย Jose V. Abueva มีหน้าที่ในการเสนอการปรับปรุงแก้ไขที่จำเป็นจากรัฐธรรมนูญแห่งปี ค.ศ. 1987 หลังจากที่ได้มีการประชุมในหลายภาคส่วนของสังคม หนึ่งปีต่อมา คณะกรรมการเสนอปรับปรุงได้มีข้อเสนอ ซึ่งรวมไปถึง: การเปลี่ยนรูปแบบการปกครองไปยังระบบรัฐสภาแบบสภาเดียว การเปิดเสรีทางเศรษฐกิจ การกระจายอำนาจจากรัฐบาลกลางมากขึ้น และการเพิ่มอำนาจให้แก่รัฐบาลท้องถิ่นผ่านทางระบบรัฐสภา-รัฐบาลกลาง ขณะที่การแก้ไขรัฐธรรมนูญและการเปิดเศรษฐกิจฟิลิปปินส์ มักจะได้รับการสนับสนุนจากธุรกิจขนาดเล็กและขนาดกลางในประเทศ อย่างไรก็ตาม แนวคิดดังกล่าวได้รับการคัดค้านจากธุกริจขนาดใหญ่ อย่างเช่น  Makati Business Club

**อ้างอิง**

หมวดหมู่:ประเทศฟิลิปปินส์
ราชอาณาจักรอิตาลี (ยุคกลาง)

ราชอาณาจักรอิตาลี (Regnum Italiae หรือ Regnum Italicum) เป็นอาณาจักรที่ก่อตั้งขึ้นโดยชนลอมบาร์ดผู้เข้ามารุกรานคาบสมุทรอิตาลีหลังจากที่ราชอาณาจักรออสโตรกอธถูกทำลายในปี ค.ศ. 568 อาณาจักรลอมบาร์ดเป็นอาณาจักรที่มีความมั่นคงกว่าราชอาณาจักรออสโตรกอธก่อนหน้านั้น แต่ในปี ค.ศ. 774 ชนแฟรงค์ที่นำโดยชาร์เลอมาญก็เข้ามารุกรานโดยอ้างว่าเพื่อเป็นการป้องกันสถาบันพระสันตะปาปาและได้รับชัยชนะต่ออาณาจักรลอมบาร์ด ชนแฟรงค์รักษาบริเวณอิตาลี-ลอมบาร์ดแยกจากจักรวรรดิของตนเอง แต่อาณาจักรลอมบาร์ดก็ประสบกับการแบ่งแยกเขตแดน สงครามกลางเมือง และวิกฤติการณ์สืบราชบัลลังก์เช่นเดียวกับที่จักรวรรดิคาโรแล็งเชียงต้องประสบมาจนกระทั่งถึงปลายคริสต์ศตวรรษที่ 9 เมื่ออาณาจักรอิตาลีได้รับอิสรภาพแต่ก็ยังเป็นอาณาจักรที่ปกครองแบบกระจายอำนาจ ในปี ค.ศ. 951 สมเด็จพระจักรพรรดิออตโตที่ 1 แห่งโรมันอันศักดิ์สิทธิ์ผู้เป็นพระมหากษัตริย์เยอรมนีอยู่แล้วก็อ้างสิทธิในราชบัลลังก์อิตาลี ราชบัลลังก์อิตาลีและเยอรมนีรวมกันกลายเป็นพื้นฐานของจักรวรรดิโรมันอันศักดิ์สิทธิ์ รัฐบาลกลางในอิตาลีสูญหายไปอย่างรวดเร็วในยุคกลางตอนกลาง (High Middle Ages) แต่ปรัชญาของความเป็นอาณาจักรยังมีอยู่ เมื่อมาถึงยุคฟื้นฟูศิลปวิทยาความคิดนี้ก็เป็นเพียงความคิดที่ไม่มีมูลและในสัญญาสงบศึกเวสต์เฟเลีย (Peace of Westphalia) (ค.ศ. 1648) ความคิดเรื่องอาณาจักรก็หายไปทั้งทางปรัชญาและทางกฎหมาย แต่อาจจะยังหลงเหลืออยู่เพียงในนามมาจนเมื่อจักรวรรดิถูกยุบในปี ค.ศ. 1806 ซึ่งเมื่อถึงเวลานั้นจักรพรรดินโปเลียนที่ 1 ก็ได้ก่อตั้งราชอาณาจักรของพระองค์เองขึ้น “ราชอาณาจักรอิตาลี (นโปเลียน)” (Regno d'Italia) ที่ไม่มีส่วนใดที่หลงเหลือมาจากอาณาจักรในยุคกลาง
ราชอาณาจักรอิตาลีในปี ค.ศ.1000

**อ้างอิง**

**ดูเพิ่ม**
 อาณาจักร- ราชอาณาจักรอิตาลี (นโปเลียน)- จักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศอิตาลี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 6
หมวดหมู่:สิ้นสุดในคริสต์ศตวรรษที่ 10
หมวดหมู่:อิตาลีสมัยกลาง
อ